
SUFOI afslører 
konklusionerne på 50 års 

arbejde 

Af Per Andersen 

SUFOI udgiver „hvidbog" ved 50 års jubilæet til efteråret med 
konklusionerne på de mange års undersøgelser og analyser af 
danske ufo-observationer. 

I efteråret kan Skandinavisk UFO Information fejre sit 50 års jubilæum. 

I den anledning har SUFOI besluttet at samle sine 50 års erfaringer med ufoer 
i en „hvidbog". Flvidbogen vil gennemgå konklusionerne på de mange års 
aktive arbejde med at analysere danske ufo-observationer. 

På SUFOI's ufo konference den 10. november i Lyngby Kulturhus vil 
resultaterne fra hvidbogen blive præsenteret af Toke Haunstrup fra SUFOI. 
Derudover vil alle deltagere på konferencen få udleveret et referat med de 
vigtigste konklusioner på ufo-arbejdet. 

Dette bliver blot et af de mange indlæg på konferencen. 

Konferencen bliver den største i Danmark om ufoer, og blandt andre kan du 
høre præsentationer fra den kontroversielle Nick Pope fra England og 
observatøren til en spændende bilstopsag i Jylland i 1995. 

Nick Popes artikel om »Det britiske ufo-mysterium« kan læses i UFO-Mail nr. 

87. 


Mærkelige lys over 
Østersøen 





John Christiansens første optagelse med et af 
de observerede lys lavt på sydhimlen. Lyset ses 



På den sidste af John Christiansens 
videooptagelser ses et af de observerede lys 
kraftigere. Med baggrund detaljerne (huse m.v.) 
i denne optagelse, er det muligt efterfølgende 
helt nøjagtigt på landkort at fastlægge den 
retning, som John Christiansen har filmet i. 


Af Ole Henningsen 

SUFOI undersøger i 
øjeblikket en 

spændende sag om 
ejendommelige lys, der 
blev observeret og 
videofilmet fra Lolland- 
Falster den 23. maj 
2007 ved 22-tiden. 

Jeg var ude og lufte vores 
hund da jeg ser fem lys 
blive „tændt" i horisonten 
på sydhimlen. Lysene bliver 
tændt med et halvt sekunds 
mellemrum. Jeg skynder 
mig at finde mit 
digitalkamera frem, men de 
forsvinder hurtigt. 

Sådan starter den seneste indberetning til undersøgelse hos Skandinavisk UFO 
Information. 

Beretningen kommer fra den 35-årige webdesigner John Christiansen fra 
Bønnet på det nordøstlige Falster og stammer fra onsdag den 23. maj ved 22- 
tiden. 

Observatøren fortsætter: 

Der er kun et lys tilbage på himlen, da jeg begynder at optage. 
Og det er der kun, så man kun lige kan nå at se, at lysene rent faktisk er der. 
Men da det sidste af de første lys forsvinder, bliver det afløst af et andet lidt til 
venstre for det førstes position på sydhimlen. 

Dettte lyser i 5 sekunder, før det dør ud. 

Kort tid efter kommer der et sidste lys - igen kun i ca. 5 sekunder. 

Men jeg er meget interesseret i at vide, hvordan jeg kan få en afklaring på, 
hvad det er! 

Det er svært at vurdere afstanden, men jeg tror, at det er ud over vandet. 
Umiddelbart vil jeg gætte på, at de lyser for kort tid til at være nødraketter, og 
man kunne heller ikke se at de blev skudt op - de stod alle helt stille! 
slutter observatøren sin beretning til Skandinavisk UFO Information. 

Indberetning til SOK om nødblus 

SUFOI har efterfølgende været i kontakt med SOK, Søværnets Operative 
Kommando, i Århus, der meddeler, at JRCC Danmark samme aften ved 22.20- 
tiden modtog en melding om en person, der havde set 3 nødraketter blive 
affyret ved Flatø i Guldborgsund. 

En patruljevogn fra Nyk. F. Politi blev sendt ud til området, men kunne ikke 
konstatere, at en søulykke havde fundet sted, hvorfor sagen blev afsluttet. 

Der er formentlig tale om den samme type af lysfænomener, men 
observatøren fra Nordfalster har med sine video-optagelser en meget nøjagtig 
geografisk pejling på sydhimlen, hvorfor der intet kan være observeret direkte 
ved Flatø, der ligger i en anden retning. 



John Christiansens rekonstruktion af 
observationen af de 5 lysfænomener baseret på 
videoptagelserne. 



Soværnets Operative Kommando 


Forsvannattat 


Sovømet 


Flyvevåbnet 


Andre myndigheder 


Om 


Derfor er SUFOI meget interesseret i at modtage flere nøjagtige oplysninger 
om, hvad der kan have forårsaget lysene på den falsterske sydhimmel denne 
onsdag aften. 

Umiddelbart er SUFOI enig 
med observatøren i, at de 
beskrevne lys og deres 
optræden ikke minder om 
nødraketter, men måske 
kan der være tale om 
flådeaktiviteter, måske lys i 
forbindelse med tyske 
skydeøvelser eller lignende. 

Det er naturligvis afhængig 
af, hvor langt lysene har 
været borte, hvilket kan 
være svært at vurdere - 
også ud fra video¬ 
optagelserne. 


Ingen dansk 

militær flyvning i 


Mer er du Sp og flyrgdtyn q 

Nedraket observeret i Guldborgsund 


Dato 

Rapport nr. 

Iværksat 

Anmelder 

Årsag 

Område 

Deltagere 

Udstrækning 

Varighed 


23-05-2007 


068 


23-05-2007 Id. 22:20 
Nykobtng Falster Politi 
Observation af nedraket 
Guldborgsund 

JRCC Danmark, Nykebing Falster Politi 


20 minutter 


Hændelsesforløb 


JRCC Danmark modtog melding om en person, som 
havde set tre nodraketter blive affyret ved Flato i 
Guldborgsund. En patruljevogn fra Nykøbing F politi 
blev sendt ud til området, men kunne Ikke 
konstatere, at en soulykke havde fundet sted. 

Sagen afsluttet. 


området 

SUFOI har også henvendt 
sig til FTK - Flyvertaktisk 
Kommando - i Karup, der 
forespørger JRCC (Joint 

Rescue Center) ved SOK i Aarhus. Fierfra meddeles, at man ikke har kunnet 
finde noget på det, og at man ikke har haft en redningshelikopter, der 
nedkastede faldskærmsblus i området den dag. 

Flyvertaktisk Kommando bekræfter endvidere, at der ikke har været 
natflyvning ved Fighter Wing Skrydstrup (F-16) eller ved Flelikopter Wing 
Karup (Fennec, EH-101 og S-61) i den angivne periode. Så Flyvevåbnet har 
ikke haft noget i området på det tidspunkt. 


NAVIAIR svarer ikke 

Derfor er det naturligt at forespørge NAVIAIR i Kastrup Lufthavn, om man har 
kendskab til civil flyveaktivitet i området, der eksempelvis kunne være fly, der 
cirkulerede rundt i luften med tændte landingslys i venteposition inden landing 
i Kastrup Lufthavn. 

SUFOI har endnu ikke modtaget noget svar herom fra NAVIAIR. 

Efter udsendelse af en efterlysning via pressen har det ikke skortet på omtale 
af sagen. Der har været interviews og omtale i DR P4 Sjælland, Radio 
Sydhavsøerne, Lolland-Falsters Folketidende, Folketidendes Netavis m.v. 


Flere observatører efter presseomtale 

Efterfølgende har der været en række henvendelser til SUFOI om sagen fra 
observatører på Lolland og Falster, der har set de ejendommelige lys på himlen 
den 23. maj ved 22-tiden. 

Med baggrund i de retningsangivelser, der foreløbig er modtaget, ser det ud til, 
at lysene måske kan have befundet sig ude over Østersøen øst for Gedser. 






Mange flere mennesker har helt givet observeret disse lys, mener SUFOI, og 
de kan måske give en seriøs forklaring, fordi de evt. har været tættere på 
lysene eller har set dem fra en anden geografisk position end de øvrige 
observatører. 

Derfor efterlyser SUFOI stadig vidner måske lystsejlere, søfolk eller lodser, der 
har set disse lysfænomener og kan give nøjagtige beskrivelser og især 
retningsangivelser. 

Indberetninger kan foretages via www.ufo.dk 


Foto fra Thailand 

Af Ole Henningsen 

På et billede, jeg har modtaget fra 
Thailand svæver nogle mærkelige ting, der 
ligner bobler eller „mønter" rundt i luften. 
Kan jeg sende billedet til SUFOI og høre 
jeres mening? 

SUFOI har netop modtaget en henvendelse fra 38- 
årige Mads H. H. Madsen fra Esbjerg, der har fået 
mailet et ejendommeligt foto fra en veninde i 
Thailand. 

Billedet er taget den 31. maj 2007 i forbindelse 
med en national buddhistisk helligdag ved et 
tempel. 

Da billedet senere bliver set på computeren, får 
fotografen øje på de mærkelige ting, som ikke var 
der „i real life" og derfor virker som et mirakel. 

Det ligner bobler eller „mønter", som svæver rundt i 
luften. Når man tænker på „mønter", er det fordi de 
har en vis lighed med hellige buddhistiske mønter. 
De elektroniske billeddata viser, at billedet er taget 
med et digital kamera af mærket SONY, Model - 
DSC-S90, på automatik med en blænde på 2,8 og 




på 1/8 sek. Blitzen er endvidere udløst automatisk. 


Støv i luften 

Efter at have haft lejlighed til at studere billedet 
nærmere og forstørret samt ændret på lys- og 
kontrastforhold m.v. er der for SUFOIs fotokyndige 
ingen tvivl om, at det drejer sig om et kendt 
fænomen, der ofte ses på fotos fra hele verden - 
incl. Danmark. 

Sådanne lysende pletter skyldes meget små 
partikler i luften f.eks. små støvkorn - der er ude af 
fokus (dvs. uskarpe og runde). 

Når de er meget tæt på kameraets objektiv, og de 
så oplyses af apparatets automatisk udløste blitz, 
får de dette udseende. 

Ved at anvende et billedbehandlingsprogram som 
f.eks. Photoshop kan man gøre billedet lysere, 
ligesom man kan ændre på kontrastforholdene i 
billedet. 

En sådan ændring viser, at der faktisk er endnu 
flere af denne type runde lyspletter i det aktuelle 
billede, blot er de ikke så tæt på, og dermed 
automatisk synlige, som på det oprindelige foto. 

Det er altså ikke længere „ufoer" - altså 
uidentificerede flyvende objekter, der er på billedet, 
men meget små partikler i luften, oplyst af blitzen, 
tæt på objektivet. 

Prøv selv - men pas på! 

Man kan selv „producere" sådanne lyspletter, hvis 
man ryster en støveklud foran det digitale kameras 
linse - den kan godt blive lidt for snavset af det, så 
det er egentlig et dårligt råd!! - og tager fotos med 
blitz lige efter. Så vil disse forskelligartede runde 
lyspletter med garanti optræde. 

De ses nemmest ved mørk eller halvmørk 
baggrund. 

Der kan ses et eksempel på et sådant foto fra en af 
vore gamle ufo-mails, UFO-Mail nr. 46. 



Stærk ændring af lys- og kontrastforhold 
fotoet viser, at der er utroligt mange af c 
lysende pletter (støvkorn ude af fokui 
tæt på kameraet. 



Udsnit af det originale foto med ændrec 
lys-og kontrastforhold. 


Udvalgte beretninger 

Observatørerne fortæller: 

5000 Odense Juni/juli 1970 

Jeg husker tydeligt, at jeg legede i stuen på Glentevej i Odense. Jeg 
kikkede ud af den åbne franske altandør på første sal, udover Odense 
N og Rising skolen. Deroppe så jeg en aflang brunlig/grålig/sølv-agtig 
cigarformet dims, der langsomt gled hen over himlen. 

Som så ofte i de år troede jeg først, det var det sædvanlige luftskib. Afstanden 
til objektet var meget langt væk, og jeg kunne ikke identificere det direkte 
som et luftskib. 

Jeg fulgte det et par minutter og så også et jet eller andet fly trække 
kondensstriber i samme retning, og dette fly var betydeligt hurtigere end 
„cigaren". 

Men det var først, da der skete noget underligt, at jeg mente, det måtte være 
noget andet, nemlig hvad jeg dengang kaldte en raket. 

Objektet ændrede simpelthen retning og stod pludselig lodret for derefter at 
skyde opad. 

Det var her, jeg kaldte på min mor, jeg var kun 6 eller 5 år gammel dengang, 
og viste hende, hvad det var og forklarede sagen for hende. 

Relativt kort tid efter, at objektet begyndte en opstigning, forsvandt det, og vi 
kunne derefter ikke se det. Så vidt jeg husker, efterlod objektet et røgspor, 
hvilket umiddelbart var grunden til, at jeg så dette som en raket. 

Jeg har efterfølgende, da jeg blev ældre, søgt efter andre, der har set objektet, 
og mener at have fundet en tilsvarende beskrivelse fra samme område. 

Jeg kan dog ikke huske præcis, hvor jeg fandt dette, men mener, det var på 
internettet for en del år siden. 

Jeg tvivler meget stærkt på, at dette ikke skulle være et U.F.O. i og med, jeg 
på det tidsspunkt var alt for ung til at have set og hørt om fænomenet, og der 
har indtil nu ikke været nogen anden forklaring på observationen. 

Jeg havde på det tidspunkt set fjernsyn og havde fulgt med i landingen på 
Månen og Apollo-programmet i fjernsynet. 

Jeg er ikke helt sikker på årstal og retning, men jeg ved præcis, hvor og i 
hvilken retning jeg kikkede, så jeg kan via kort finde de nøjagtige data, hvis 
det skulle være interessant. Lidt gammelt, men dog en interessant og stadig, 
for mig, uforklarlig hændelse. 

4450 Jyderup 14. april 2007 

Lørdag d. 14-4-2007 kl. ca. 18.07 gik min kone og jeg og ordnede lidt have på 
vores ejendom i Brokøb ved Jyderup, da jeg tilfældigt får set op og ser en 
genstand komme flyvende fra ca. nordøst mod ca. sydvest. 

Jeg står lidt og prøver at identificere genstanden, det kan jeg ikke. Jeg prøver 
at få min kone til at se den, men hun når det ikke. 

Den forsvinder, da jeg drejer blikket lidt væk, mens jeg kalder. Observationen 
varede ca. 10-15 sek. 



Genstanden var, så vidt jeg skønnede, rund, en lille smule oval, farven var 
grålig evt. dæmpet hvid, den var oplyst af solen, men der var ingen refleks fra 
evt. blanke dele. 

Størrelsen anslår jeg til at være ca. 10 meter. Der var ingen vinger eller andre 
ting at se på genstanden. Den fløj lydløst. 

Hastigheden synes umiddelbart noget højere end for fly generelt. Farten var 
konstant under hele observationen. Flyvehøjden var svær at vurdere, men 
synes umiddelbart at være på max. 2-3 km, måske mere, det var skyfrit, så 
jeg kunne ikke sammenholde med noget. 

Jeg har igennem årene set mange ting på himlen dag og nat, men ikke noget 
jeg ikke kunne genkende. Det jeg så i dag, har jeg ikke nogen ide om, hvad 
var. 

6440 Augustenborg 15. april 2007 

15.04.2007, 21.31 (sommertid) befandt jeg mig i Augustenborg og kiggede på 
stjernehimlen. På himlens vestlige del så jeg et konstant stærkt lysende objekt 
bevæge sig i østlig retning med omtrent samme hastighed som de rutefly, der 
hyppigt overflyver denne lokalitet. 

Jeg bemærkede objektet, fordi retningen var en anden end den NØ-SV retning, 
der åbenbart er ruteflyenes foretrukne. 

Det lysende objekt tiltrak også min opmærksomhed, fordi det hvide lys var 
omtrent samme styrke, som indenrigsruteflyene benytter fremadrettet, når de 
fra ganske andre retninger, med lavere hastighed og i lav højde lægger an til 
landing i Sønderborg Lufthavn. 

Dette objekt havde hverken retning fra eller til Sønderborg Lufthavn, og 
vigtigst af alt: det stærke, konstante lys lyste lige kraftigt, mens jeg iagttog 
objektet forfra, fra siden og bagfra under passagen, som fulgte en lige kurs 
sydligt for det sted, jeg befandt mig. Og jeg kunne ikke se de blink eller 
styrbord/bagbord lys, som fly ellers benytter - der var kun dette hvide lys, der 
åbenbart lyste lige stærkt i alle retninger under passagen. 

Jeg iagttager ofte himlen fra dette sted - om dagen, aftenen og natten, og jeg 
er fortrolig med mange forskellige objekter på himlen, som jeg kan identificere 
som himmellegemer og fly. Men dette objekt adskilte sig på flere måder fra, 
hvad jeg er vant til at se. Derfor indberetter jeg nu min observation. 

8000 Århus C 13. maj 2007 

Så en anormal form svæve i luften - svært at vurdere afstanden, men vil skyde 
på 500 - 1000 meter. Den var ca. 1 cm bred i strakt arm. 

Objektet skiftede form: Fra en art deform firkant (ruder-agtig) til en mere oval 
(vertikal) æggeform. Denne transformation skete flere gange. Men så hurtigt 
og med en stor præcision, så en forklaring om et løstrevet pressening eller 
lign., der hvirvlede rundt, virkede mangelfuld i betragtning af den måde, 
formen skiftede på. For når den havde denne ruder-form, var det meget 
insisterende uden transformation, og måden den skiftede form på var ikke 
præget af at dreje rundt om sig selv. 

Det skete ligesom for hurtigt, og når den havde antaget den mere geometriske 
ruder form, opretholdt den ligesom geometrien uden at skifte form. 

Jeg prøvede at forklare mig selv med, at det kunne være en vejrballon/plastik 
el. lign., og at den skiftende form kunne være forskellige nuancer på ballonen, 
men metamorfosen var nærmest for ekstrem. Og trods afstanden var den i 
starten meget tydelig formmæssigt. 



Der var også et lidt mørkere „beskidt" område i midten - dog temmelig amorft. 

I løbet af observationen „gled" den længere væk nord/nordøst på, og blev til 
en lysende plet. 

Vi måtte lægge hovederne lidt tilbage i starten af observationen, og ved sidste 
observering var den ca. 45 grader over horisonten. 

Observationen blev afbrudt af mine børn, så jeg kunne ikke observere dens 
exit. Varighed ca. 10 minutter. 

Da min kæreste nåede at se den, gik hjem til vores lejlighed med vores søn for 
derefter at komme tilbage - da hun kom tilbage, var den blevet til en lysplet 
længere borte. Faderen jeg stod ved siden af (vores børn gik i vuggestue 
sammen), syntes også, det så meget mærkeligt ud og mente, at det eneste, 
der kunne forklare det, var at det måtte være et stykke pressening/plastik - 
sådan som det bevægede sig. 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 




